Պաբլո Ֆորնալս

**Պաբլո Ֆորնալս** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Վեստ Հեմ Յունայթեդի և Իսպանիայի ազգային հավաքականի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Մալագա
Ֆորնալսը հանդես է եկել Վիլյառեալի և Կաստելյոնի երիտասարդական թիմերում։ 2012 թվականին նա միացավ Մալագայի ակադեմիային։ Իր պրոֆեսիոնալ դեբյուտը նշեց 2015 թվականի սեպտեմբերի 26-ին՝ Ռեալ Մադրիդի դեմ խաղում։ Իր առաջին գոլը խփեց նոյեմբերի 28-ին՝ Գրանադայի դեմ խաղում։ 2016 թվականի դեկտեմբերի 4-ին Ֆորնալսը դուբլ ձևակերպեց Վալենսիայի դեմ խաղում՝ փրկելով Մալագային պարտությունից։ 2017 թվականի փետրվարի 20-ին նա գոլ խփեց Լաս Պալմասի դեմ խաղում՝ օգնելով իր թիմին հաղթել 2-1 հաշվով։ Մալագայի առաջին թիմի կազմում Ֆորնալսը անցկացրեց 63 հանդիպում՝ դառնալով 7 գոլի և 3 գոլային փոխանցման հեղինակ։

### Վիլյառեալ
2017 թվականի հուլիսի 24-ին Ֆորնալսը 5 տարվա պայմանագիր կնքեց Վիլյառեալի հետ։ Իր դեբյուտը ակումբի կազմում նշեց օգոստոսի 21-ին՝ Լևանտեի դեմ խաղում։ Իր առաջին հանդիպումը եվրոպական առաջնություններում անցկացրեց սեպտեմբերի 14-ին՝ Եվրոպայի Լիգայի Աստանայի դեմ խաղում։ Նոյեմբերի 26-ին իսպանացին 2 գոլային փոխանցման հեղինակ դարձավ Սևիլիայի դեմ խաղում, սակայն Վիլյառեալը պարտվեց 2-3 հաշվով։ Իր առաջին գոլը ակումբի կազմում խփեց դեկտեմբերի 17-ին՝ Սելտա Վիգոյի դեմ խաղում։ 2018 թվականի հունվարի 13-ին Ֆորնալսը խփեց Ռեալ Մադրիդի դեմ խաղի միակ գոլը՝ օգնելով Վիլյառեալին իր պատմության մեջ առաջին անգամ հաղթել Ռեալին Սանտիագո Բերնաբեու մարզադաշտում։ Հունվարի 27-ին իսպանացին գոլի և գոլային փոխանցման հեղինակ դարձավ Ռեալ Սոսիեդադի դեմ խաղում։ Մայիսի 12-ին՝ Դեպորտիվո Լա Կորունյայի դեմ խաղում նա դարձավ 2 գոլային փոխանցման հեղինակ, իսկ հանդիպումն ավարտվեց 4-2 հաշվով Վիլյառեալի հաղթանակով։ Իր առաջին մրցաշրջանում ակումբի կազմում Ֆորնալսը անցկացրեց 46 հանդիպում՝ դառնալով 4 գոլի և 13 գոլային փոխանցման հեղինակ։

2018 թվականի սեպտեմբերի 26-ին՝ Ատլետիկ Բիլբաոյի դեմ խաղում Ֆորնալսը դարձավ գոլի և գոլային փոխանցման հեղինակ՝ օգնելով Վիլյառեալին հաղթել 3-0 հաշվով։ Հոկտեմբերի 25-ին նա գոլի և գոլային փոխանցման հեղինակ դարձավ Եվրոպայի Լիգայի խմբային փուլի Ռապիդ Վիեննայի դեմ խաղում։ 2019 թվականի փետրվարի 21-ին Ֆորնալսը գոլ խփեց Եվրոպայի Լիգայի 1/16 եզրափակչի Սպորտինգ Լիսաբոնի դեմ հանդիպման 80-րդ րոպեին՝ փրկելով իր թիմին պարտությունից։ Ապրիլի 28-ին իսպանացին գոլի հեղինակ դարձավ Հուեսկայի դեմ խաղում, իսկ հանդիպումն ավարտվեց 1-1 հաշվով։ Վիլյառեալի կազմում Ֆորնալսը անցկացրեց 96 հանդիպում՝ դառնալով 9 գոլի և 19 գոլային փոխանցման հեղինակ։

### Վեստ Հեմ Յունայթեդ
2019 թվականի հունիսի 14-ին Ֆորնալսը 5 տարվա պայմանագիր կնքեց Վեստ Հեմ Յունայթեդի հետ։ Ակումբը նրա համար վճարեց 24 միլիոն ֆունտ ստերլինգ։ Իր դեբյուտը Պրեմիեր Լիգայում նշեց օգոստոսի 10-ին՝ փոխարինելով Մայքլ Անտոնիոյին Մանչեսթեր Սիթիի դեմ խաղում։

## Միջազգային կարիերա
Ֆորնալսը ներկայացրել է Իսպանիան մինչև 21 տարեկանների երիտասարդական հավաքականում։ 2019 թվականին նա Մ21 հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով թիմի բոլոր 5 խաղերում և դառնալով 2 գոլի ու 1 գոլային փոխանցման հեղինակ։ Իսպանիան հաղթեց մրցաշարը՝ եզրափակչում 2-1 հաշվով պարտության մատնելով Գերմանիային։

2016 թվականին Ֆորնալսը դարձավ 11 ֆուտբոլիստներից մեկը, ով Վիսենտե դել Բոսկեի կողմից դուրս մնաց Իսպանիայի՝ Եվրո 2016-ի համար վերջնական կազմից։ Իր դեբյուտը Իսպանիայի ազգային հավաքականի կազմում նշեց 2016 թվականի մայիսի 29-ին՝ փոխարինելով Միկել Սան Խոսեին Բոսնիա և Հերցեգովինայի դեմ ընկերական խաղում։ Հաջորդ անգամ նա ազգային հավաքականի կազմում խաղադաշտ դուրս եկավ միայն 2018 թվականի նոյեմբերի 18-ին՝ փոխարինելով Դանի Սեբալյոսին կրկին Բոսնիա և Հերցեգովինայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 12-ի դրությամբ*

### Միջազգային վիճակագրություն
*2019 թվականի օգոստոսի 12-ի դրությամբ*

## Ծանոթագրություններ

## Արտաքին հղումներ
* Ֆորնալսի պաշտոնական Տվիտերի էջը
* Ֆորնալսի պաշտոնական Ինստագրամի էջը
* Ֆորնալսը transfermarkt-ում
* Ֆորնալսը soccerbase.com-ում
* Ֆորնալսը WhoScored.com կայքում
* Ֆորնալսը Վեստ Հեմ Յունայթեդի պաշտոնական կայքում
* Ֆորնալսը Լա Լիգայի պաշտոնական կայքում
* Ֆորնալսը Պրեմիեր Լիգայի պաշտոնական կայքում
* Ֆորնալսը ՈՒԵՖԱ-ի պաշտոնական կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռեալ Բետիսի ֆուտբոլիստներ